

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL ŠILALĖS RAJONO SAVIVALDYBĖS NEKILNOJAMOJO TURTO, ESANČIO ŠILALĖS R. SAV., KALTINĖNŲ SEN., ĄŽUOLIJOS K. 6, VIEŠO AUKCIONO, VYKDOMO INFORMACINIŲ TECHNOLOGIJŲ PRIEMONĖMIS, SĄLYGŲ PATVIRTINIMO

2025 m. balandžio 29 d. Nr. DĮV-208

Šilalė

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 2 dalimi, Lietuvos Respublikos vietos savivaldos įstatymo 33 straipsnio 3 dalies 3 punktu, įgyvendindamas Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešo aukciono būdu tvarkos aprašo patvirtinimo”, 21.3 papunktį, 22 punktą, vykdydamas Viešame aukcione parduodamo Šilalės rajono savivaldybės nekilnojamojo turto ir kitų nekilnojamųjų daiktų sąrašo, patvirtinto Šilalės rajono savivaldybės tarybos 2024 m. rugsėjo 26 d. sprendimu Nr. T1-246 „Dėl Viešame aukcione parduodamo Šilalės rajono savivaldybės nekilnojamojo turto ir kitų nekilnojamųjų daiktų sąrašo patvirtinimo,“ 1 punktą, atsižvelgdamas į Šilalės rajono savivaldybės Nekilnojamojo turto ir kitų nekilnojamųjų daiktų pardavimo viešo aukciono organizavimo ir vykdymo komisijos 2025 m. balandžio 25 d. protokolą Nr. IVL-90 (11.3 E):

1. T v i r t i n u Šilalės rajono savivaldybės nekilnojamojo turto, esančio Šilalės r. sav., Kaltinėnų sen., Ąžuolijos k. 6, viešo aukciono, vykdomo informacinių technologijų priemonėmis, sąlygas (pridedama).

2. P a v e d u paskelbti šį įsakymą Šilalės rajono savivaldybės interneto tinklalapyje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas